wannaphong/clean_thaiwikipedia huggingface dataset:
# อัตราเร็วไฮเปอร์โซนิก
thumb|การจำลองอัตราเร็วไฮเปอร์โซนิก (มัค 5)
ในวิชาอากาศพลศาสตร์  อัตราเร็วไฮเปอร์โซนิก หรือ อัตราเร็วเหนือเสียงขั้นสูง เป็นหนึ่งในอัตราความเร็วที่เหนือกว่าความเร็วเสียงหลายเท่าตัว (แม้ว่าต้นกำเนิดของคำจะเหมือนกันกับคำ super คือเป็นเพียงคำภาษาละตินที่ถอดความมาจากคำภาษากรีกว่า hyper ที่แปลว่า "อุตร" หรือ "เกินไป" หรือ "พ้นไป")  ตั้งแต่ ค.ศ. 1970 เป็นต้นมา เป็นคำที่ได้รับการสันนิษฐานว่าโดยทั่วไปแล้วเพื่อที่จะอ้างถึงความเร็วในระดับมัค 5 และเหนือขึ้นไปกว่านั้น

การที่มีเลขมัคที่เที่ยงตรงแน่นอนนั้นอาจกล่าวได้ว่าอากาศยานลำนั้น ๆ กำลังบินไปด้วยอัตราเร็วไฮเปอร์โซนิกที่แตกต่างกันไป, เนื่องจากการเปลี่ยนแปลงทางกายภาพของแต่ละส่วนในกระแสอากาศ (เช่นการแยกออกจากกันในระดับโมเลกุลและการไอออนไนซ์) เกิดขึ้นที่อัตราเร็วที่แตกต่างกัน; ผลลัพธ์เหล่านี้โดยรวมกลายเป็นสิ่งสำคัญที่อัตราเร็วประมาณมัค 5 ระบบกฏเกณฑ์ของอัตราเร็วระดับไฮเปอร์โซนิกมักจะกำหนดไว้เป็นอีกทางเลือกหนึ่งเมื่อระบบแรมเจ็ตไม่ทำการผลิตแรงผลักดันสุทธิออกมา
# วงศ์โกงกาง
วงศ์โกงกาง หรือ Rhizophoraceae เป็นวงศ์ของพืชมีดอกเขตร้อน ส่วนใหญ่เป็นไม้ในป่าชายเลน พบทั้งสิ้น 149 สปีชีส์ มี 16 สกุล มักเป็นพืชพื้นเมืองในโลกเก่าStephens, P.F. (2001 onwards). Angiosperm Phylogeny Website. Version 9, June 2008. http://www.mobot.org/MOBOT/Research/APweb/ ส่วนใหญ่เป็นพืชมีเนื้อไม้ มีดอก และมีกลีบดอก 5 กลีบ ปัจจุบันอยู่ในอันดับ Malpighiales แต่ใน Cronquist systemจะอยู่ในอันดับ Rhizophorales

 การใช้ประโยชน์ 
บางชนิดใช้ไม้ในการก่อสร้างหรือตอกเสาเข็ม พบส่วนผสมของแทนนินในเปลือกไม้
 อ้างอิง
# สายฉีดชำระ
สายฉีดชำระ หรือ ที่ฉีดชำระ  เป็นหัวฉีดแบบลั่นไกด้วยมือ รูปลักษณะคล้ายกับหัวฉีดของอ่างล้าง ใช้พ่นละอองน้ำชำระล้างทวารหนักหรือทวารเบาของบุคคลหลังจากถ่ายอุจจาระหรือปัสสาวะแล้ว มักติดประจำอยู่กับฝาหรือกำแพงห้องทางขวามือของชักโครก โดยมีสายยางเชื่อมต่อท่อประปาและก๊อกน้ำซึ่งจะปล่อยน้ำมากักไว้ในถังพนักชักโครก จัดเป็นแหล่งจ่ายน้ำที่อำนวยความสะดวกให้แก่ผู้นิยมใช้น้ำชำระล้างทวารหนักมากกว่าจะใช้วิธีอื่น

สายฉีดชำระได้เข้ามาแทนแหล่งจ่ายน้ำแบบดั้งเดิม เช่น อ่างล้างก้น หม้อทองแดง ปี๊บกับเหยือก เพราะมีสุขอนามัยมากกว่าและใช้พื้นที่ติดตั้งน้อยกว่า ฝักบัวดังกล่าวนิยมใช้กันในประเทศฟินแลนด์ ประเทศซึ่งใช้ภาษาโรแมนซ์ ประเทศอาหรับ และประเทศอื่น ๆ ซึ่งมีพื้นเพเป็นมุสลิม ส่วนในประเทศอินเดียนั้นมักติดตั้งไว้กับส้วมแบบตะวันตก ขณะที่ในประเทศไทยติดตั้งไว้สำหรับส้วมทั้งแบบตะวันตกและแบบนั่งยอง ๆ มุ่งหมายให้ใช้สอยทำนองเดียวกับที่ปรากฏในส้วมวอชเลตของญี่ปุ่น
# โรงเรียนกวดวิชา
โรงเรียนกวดวิชา หมายถึงโรงเรียนที่ก่อตั้งขึ้นเป็นพิเศษเพื่อกวดขันให้นักเรียนประสบเป้าหมายที่ได้ตั้งไว้ ซึ่งเป้าหมายสามัญที่สุดคือเพื่อผ่านการสอบเข้าไฮสกูลหรือมหาวิทยาลัยเป็นต้น คำว่า "กวดวิชา" หมายถึงเรียนอย่างหนักหรือเรียนเนื้อหาจำนวนมากภายในระยะเวลาสั้น ๆ
# กาลคาอ์ยอ
กาลคาอ์ยอ  เป็นเมืองในประเทศโซมาเลีย และเป็นเมืองหลวงและเมืองใหญ่ที่สุดของแคว้นมูดุก ซึ่งเป็นภูมิภาคตอนกลางของโซมาเลีย เมืองจะแบ่งออกเป็นสองโซนที่ส่วนหลักส่วนทางตอนเหนือควบคุมโดยรัฐพุนต์แลนด์ ในขณะที่ส่วนใต้จะถูกควบคุมโดยรัฐกัลมูดุก ในช่วงต้นเมืองถูกปกครองโดยสุลต่านแห่งโฮบโย และต่อมากลายเป็นส่วนหนึ่งของอิตาเลียนโซมาลีแลนด์ เมืองเติบโตขึ้นอย่างมากในช่วงไม่กี่ครั้งและทำหน้าที่เป็นศูนย์กลางการค้า เมืองนี้มีประชากรประมาณ 545,000 คน
# ตำบลปราสาท
ตำบลปราสาท อาจหมายถึง
 ตำบลปราสาท อำเภอบ้านกรวด จังหวัดบุรีรัมย์
 ตำบลปราสาท อำเภอบ้านด่าน จังหวัดบุรีรัมย์
 ตำบลปราสาท อำเภอขุขันธ์ จังหวัดศรีสะเกษ
 ตำบลปราสาท อำเภอห้วยทับทัน จังหวัดศรีสะเกษ
# กระดาด
กระดาด  ชื่ออื่น ๆ คือ บอนกาวี กระดาดขาว ปึมปื้อ เผือกกะลา เผือกโทป้าด บอนโหรา และเอาะลาย เป็นพืชล้มลุกในวงศ์ Araceae ลำต้นอยู่เหนือดิน มีแป้งสะสมเป็นจำนวนมาก มีน้ำยางสีแดงที่ระคายเคืองต่อผิวหนัง ใบเป็นใบเดี่ยว เกือบเป็นวงกลม มีร่องเว้าเข้าหาเส้นใบที่โคนใบ ก้านใบเป็นร่องเกาะติดกับลำต้น ดอกเป็นดอกช่อ เรียงบนก้านดอก ดอกตัวเมียอยู่ข้างล่าง ดอกตัวผู้อยู่ข้างบน ผลเป็นผลเดี่ยว กลม เกาะกันเป็นกระจุก ไม่มีก้านผล เมื่ออ่อน สีเขียว สุกเป็นสีส้มแดง พบตามป่าดิบเขา ป่าดิบชื้น 

ผลใช้เป็นอาหารสัตว์ เหง้าสะสมอาหาร ใช้ผลิตแป้งสีขาว ย่อยง่าย ลำต้นต้มรับประทานเป็นยาระบาย ใช้ปลูกเป็นไม้ประดับ
# กุ้งมังกรเจ็ดสี
กุ้งมังกรเจ็ดสี หรือ กุ้งมังกรหัวเขียว หรือ กุ้งหัวโขนเขียว  เป็นกุ้งมังกรชนิดหนึ่ง

ส่วนของกระดองมีลวดลายสีเขียว, สีขาวและสีน้ำเงิน ลำตัวเป็นสีน้ำเงินหรือสีเขียว มีแถบสีขาวและสีดำพาดขวางลำตัว ขาเดินมีเส้นสีขาวพาดตามยาว ส่วนต้นของหนวดคู่ที่ 2 เป็นสีชมพู อาศัยอยู่ตามแนวโขดหิน ที่ระดับความลึกไม่เกิน 16 เมตร ในกระแสน้ำค่อนข้างเชี่ยว ในเวลากลางวันจะหลบอยู่ตามซอกหินหรือที่กำบังโผล่มาเฉพาะส่วนหนวดและตา ในเวลากลางคืนถึงจะออกจากที่กำบังมาหากิน มีความยาวประมาณ
20–30 เซนติเมตร และพบยาวที่สุดถึง 40 เซนติเมตร

กุ้งมังกรเจ็ดสี พบกระจายพันธุ์ทั่วไปในกระแสน้ำอุ่นของมหาสมุทรแปซิฟิกและมหาสมุทรอินเดีย ตั้งแต่ทะเลแดง, อ่าวเปอร์เซีย, แอฟริกาตะวันออก, ทะเลอาหรับ, อินเดีย, พม่า, ไทย จนถึงอินโดนีเซีย, ทะเลญี่ปุ่น, ไมโครนีเซีย, โพลีนีเซีย และออสเตรเลีย

กุ้งมังกรเจ็ดสี เป็นกุ้งมังกรอีกชนิดหนึ่งที่นิยมรับประทานกัน ในประเทศไทยมีราคาซื้อขายจากชาวประมงที่ลงอวนจับกิโลกรัมละ 1,500 บาทกุ้งมังกร, "กบนอกกะลา" สารคดีทางช่อง 9: อาทิตย์ที่ 16 ธันวาคม 2555 และยังเลี้ยงเป็นสัตว์น้ำสวยงามได้อีกด้วย"Farmed aquarium products from Solomon Islands: creating new rural livelihoods from sustainable culture of ornamentals" World Wildlife Fund
# ทิพย์ มงคลลักษณ์
ทันตแพทย์ ทิพย์ มงคลลักษณ์ (12 ตุลาคม พ.ศ. 2461 – 14 มกราคม พ.ศ. 2527) เป็นนักกีฬายิงปืนโอลิมปิกชาวไทย ผู้เข้าร่วมแข่งขันโอลิมปิกฤดูร้อน 1968 ที่ประเทศเม็กซิโก ซึ่งได้อันดับที่ 49 ในประเภทแทรป

 ประวัติ 
พ.ศ. 2495 นายแพทย์ทิพย์ มงคลลักษณ์ ได้รับทุนการศึกษาจากสมาคมฟุลไบรท์ไทย เพื่อเข้ารับการศึกษาด้านศัลยกรรมช่องปาก ณ มหาวิทยาลัยโอไฮโอสเตต ประมาณช่วง พ.ศ. 2499 เขาได้ทำวิจัยกายวิภาคศาสตร์เกี่ยวกับทันตและช่องปากร่วมกับ ดร.ลินเดน เอฟ.เอ็ดเวิร์ดส์View - Journal of Dental Research ส่วนใน พ.ศ. 2510 เขาได้เป็นหนึ่งในผู้ก่อตั้งสมาคมยิงเป้าบินแห่งประเทศไทย

 ผลงานในโอลิมปิก 
 โอลิมปิก การแข่งขัน ผล อันดับที่ อ้างอิง ฤดูร้อน 1968 แทรป 175 แต้ม 49
# กุ้งมังกรประขาว
กุ้งมังกรประขาว หรือ กุ้งหัวโขนประขาว หรือ กุ้งมังกรแดง  เป็นกุ้งมังกรชนิดหนึ่ง

จัดเป็นกุ้งมังกรที่มีขนาดใหญ่ มีสีสันสวยงาม สีบริเวณลำตัวมีสีเทาหม่นอมน้ำตาล มีแถบขาวขวางตามปล้องลำตัวและขาเดิน หนวดคู่ยาวจะมีความยาวเป็น 2 เท่าของลำตัว บริเวณหัวจะมีหนามแหลม ๆ เต็มไปหมด หนามคู่ที่มีขนาดใหญ่ที่สุดอยู่หลังตา ในน่านน้ำไทยพบอาศัยอยู่บริเวณชายฝั่งทะเลอันดามัน ซึ่งจะอาศัยอยู่ที่พื้นหน้าดินเป็นโคลน หรือโคลนปนเปลือกหอย มักจะชอบซ่อนตัวตามซอกหินกินอาหารพวกสัตว์น้ำเล็ก ๆ เกาะอยู่ตามตะไคร่น้ำ มีความยาวประมาณ 18-30 เซนติเมตร

แบ่งออกได้เป็น 2 ชนิดย่อย เป็นกุ้งมังกรอีกชนิดหนึ่งที่นิยมรับประทานกัน ในประเทศไทยมีราคาซื้อขายจากชาวประมงที่ลงอวนจับกิโลกรัมละ 1,500 บาทกุ้งมังกร "กบนอกกะลา" สารคดีทางช่อง 9: อาทิตย์ที่ 16 ธันวาคม 2555 นอกจากนี้แล้วยังเลี้ยงเป็นสัตว์สวยงามและสตั๊ฟฟ์แขวนทำเป็นเครื่องประดับได้ด้วยกุ้งมังกรประขาว จากสนุกดอตคอม
# กุ้งมังกรประเหลือง
กุ้งมังกรประเหลือง หรือ กุ้งหัวโขนประเหลือง หรือ กุ้งมังกรยักษ์  เป็นกุ้งมังกรชนิดหนึ่ง

มีลำตัวสีน้ำทะเล มีจุดสีส้มประปราย บริเวณเปลือกหัวมีลักษณะแข็งมาก ขาเดินจะมีแถบสีเหลืองคาดขวางลำตัว มีขีดสีเหลืองสั้น 2 ขีด อยู่ด้านข้างของปล้องลำตัว อาศัยอยู่ตามโพรงหิน, โพรงปะการัง แต่อยู่ในระดับน้ำลึกและกระแสน้ำค่อนข้างเชี่ยว พบทั่วไปตามบริเวณชายฝั่งมหาสมุทรอินเดียหรืออินโด-แปซิกฟิก ตั้งแต่ทะเลแดงและแอฟริกาใต้ จนถึงฝั่งตะวันตกของทะเลญี่ปุ่นและฟิจิ กินอาหารพวกหอยและสัตว์น้ำที่อยู่ตามพื้นทะเล มีความยาวตั้งแต่ 20-40 เซนติเมตร

เป็นกุ้งมังกรอีกชนิดหนึ่งที่นิยมรับประทานกัน มีราคาซื้อขายจากชาวประมงที่ลงอวนจับมาจากธรรมชาติกิโลกรัมละ 1,500 บาทกุ้งมังกร "กบนอกกะลา" สารคดีทางช่อง 9: อาทิตย์ที่ 16 ธันวาคม 2555 นอกจากนี้แล้วยังสามารถนำไปสตั๊ฟฟ์ทำเป็นเครื่องประดับได้ด้วย
# ภาษามะฮ์เมอรี
ภาษามะฮ์เมอรี (Mah Meri language) มีผู้พูดในมาเลเซีย 2,990 คน (พ.ศ. 2546) ในบริเวณชายฝั่งของรัฐเซอลาโงร์และมะละกา จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัซลี สาขาย่อยอัซลีใต้
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

มะฮ์เมอรี
# โฟงาฟาเล
โฟงาฟาเล  หรือ ฟองงาฟาเล เป็นเกาะซึ่งเป็นที่ตั้งเมืองหลวงของประเทศตูวาลู โฟงาฟาเลเป็นเกาะที่ใหญ่ที่สุดในฟูนาฟูตีอะทอลล์ ที่นี่เป็นที่ตั้งของที่ทำการรัฐบาลตูวาลู และท่าอากาศยานนานาชาติฟูนาฟูตี นอกจากนี้ยังเป็นที่ตั้งของสถานที่สำคัญอีกหลายแห่ง ข้อมูลบางแห่งอาจถือว่าเมืองหลวงของตูวาลูอยู่ที่โฟงาฟาเล แต่แหล่งข้อมูลส่วนใหญ่ถือว่าตัวเกาะปะการังฟูนาฟูตีทั้งเกาะนั้นเป็นเขตเมืองหลวงทั้งหมด
# ภาษามินริ
ภาษามินริ มีผู้พูดในมาเลเซีย 160 คน (พ.ศ. 2546) ทางตะวันออกเฉียงใต้ของรัฐกลันตัน จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัซลี สาขาย่อยอัซลีเหนือ
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

 มินริ
# วาอีอากู
วาอีอากู  เป็นหมู่บ้านซึ่งเป็นที่ตั้งเมืองหลวงของประเทศตูวาลู ตั้งอยู่บนเกาะโฟงาฟาเล มีประชากร 516 คน ที่นี่เป็นที่ตั้ง โรงแรม Vaiaku Langi ซึ่งเป็นโรงแรมเพียงแห่งเดียวในประเทศตูวาลู ข้อมูลบางแห่งอาจถือว่าเมืองหลวงของตูวาลูอยู่ที่หมู่บ้านวาอีอากู แต่แหล่งข้อมูลส่วนใหญ่ถือว่าตัวเกาะปะการังฟูนาฟูตีทั้งเกาะนั้นเป็นเขตเมืองหลวงทั้งหมด
# ภาษาเรียง
ภาษาเรียง (Riang language) มีผู้พูดทั้งหมด 15,500 คน พบในพม่า 12,500 คน (พ.ศ. 2551) ในรัฐฉาน พบในจีน 3,000 คน (พ.ศ. 2538) ในมณฑลยูนนาน จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง ผู้พูดภาษานี้ในพม่าส่วนใหญ่พูดภาษาไทใหญ่ได้ด้วย เขียนด้วยอักษรละติน
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

เรียง
เรียง
# ภาษาเตดิม
ภาษาเตดิม (Tedim languge)มีผู้พูดทั้งหมด 344,000 คน พบในพม่า 189,000 คน (พ.ศ. 2533) ในเขตทิวเขาชีนและเขตชี่น-ดวี่นตอนบน พบในอินเดีย  155,000 คน (พ.ศ. 2533)  ทางเหนือของรัฐไมโซรัมและทางใต้ของรัฐมณีปุระ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขา กูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

 เตดิม
เตดิม
# ออลเดอร์นีย์
ออลเดอร์นีย์  เป็นเกาะในเขตเกิร์นซีย์ ในหมู่เกาะแชนแนล ตั้งอยู่บริเวณช่องแคบอังกฤษ ห่างจากฝรั่งเศส 32 กิโลเมตร มีประชากร 2,400 คน หมู่เกาะนี้ได้รับการกล่าวว่าเป็นสวรรค์ของผู้หนีภาษี

สถานที่ท่องเที่ยว
thumb|600px|Overlooking Braye Bay
thumb|340px|Fort Clonque - Burhou in the backgroundthumb|340px|Fort Clonque
thumb|268px|North-west coast - Fort Clonque in the backgroundthumb|400px|The inner harbour, breakwater designed by James Walker in the background
thumb|270px|Braye Beach
# สายหลักโทไกโด
ทางรถไฟ สายหลักโทไกโด  เป็นทางรถไฟที่ชุกชุมที่สุด ในประเทศญี่ปุ่น เชื่อมระหว่างมหานครโตเกียว กับ นครโคเบะ ด้วยระยะทางทั้งหมด 589.5 กิโลเมตร โดยไม่นับเส้นทางขนส่งสินค้าระหว่างเมืองรายทาง อีกทั้งรถไฟความเร็วสูง โทไกโด ชิงกันเซ็ง ยังวิ่งขนานไปกับเส้นทางนี้ด้วย

สายหลักโทไกโดถูกครอบครองและดำเนินงานโดย 3 บริษัทรถไฟญี่ปุ่น คือ
 บริษัทรถไฟญี่ปุ่นตะวันออก (JR ตะวันออก) (โตเกียว - อาตามิ)
 บริษัทรถไฟญี่ปุ่นตอนกลาง (JR ตอนกลาง) (อาตามิ - ไมบาระ)
 บริษัทรถไฟญี่ปุ่นตะวันตก (JR ตะวันตก) (ไมบาระ - โคเบะ)

 ข้อมูลทั่วไป 
thumb|right|E231 ซีรีส์ EMU ในสายหลักโทไกโด 
ระยะทางทั้งหมด: โตเกียว - โคเบะ รวมเส้นทางสายย่อย รวมทั้งหมด 
บริษัทรถไฟญี่ปุ่นตะวันออก (JR ตะวันออก) (บริการและรางคู่)
โตเกียว - อาตามิ: 
ชินางาวะ - ชินคาวาซากิ - สึรุมิ: 
ฮามามัตสึโช - สถานีบรรทุกโตเกียว - สถานีบรรทุกคาวาซากิ - ฮะมะ-คาวาซากิ:  (สายบรรทุกโทไกโด)
สึรุมิ - ฮัตโช-นาวาเตะ:  (สายบรรทุกโทไกโด)
สึรุมิ - ฮิงาชิทากาชิมะ - ซากูระงิโช:  (สายทากาชิมะ)
สึรุมิ - โยโกฮามะ-ฮาซาวะ - ฮิงาชิโทสึกะ:  (สายบรรทุกโทไกโด)
บริษัทรถไฟญี่ปุ่นตอนกลาง (JR ตอนกลาง) (บริการและรางคู่)
อาตามิ - ไมบาระ:  (ระหว่าง คะนะยะมะ - นาโงยะ คาบเกี่ยวกับ สายหลักชูโอ)
โองะกิ - มิโนะ-อะกะซะกะ:  (สายย่อยมิโนะ-อะกะซะกะ)
โองะกิ - (ชินทะรุอิ) - เซกิงาฮาระ:  (สายชินทะรุอิ)
บริษัทรถไฟญี่ปุ่นตะวันตก (JR ตะวันตก) (บริการและรางคู่)
ไมบาระ - โคเบะ: 
สถานีบรรทุกเกียวโต - ทัมบะงุชิ:  (ไม่ใช้สำหรับขบวนขนส่งผู้โดยสาร)
ซุอิตะ - (ลานรถไฟมิยะฮะระ) - อามางาซากิ:  (สายบรรทุกฮปโป)
ซุอิตะ - อูเมดะ - ฟูกูชิมะ:  (สายบรรทุกอูเมดะ, ในใช้งาน ฮะรุกะ เอ็กซเพรส จำกัด)
บริษัทรถไฟบรรทุกญี่ปุ่น (JR บรรทุก) (บริการและรางคู่)
เขตสัญญาณซันโน - นาโงยะมินาโตะ:  (สายนาโงยะ-มินาโตะ)
เขตสัญญาณซุอิตะ - สถานีบรรทุกโอซะกะ:  (สายสถานีโอซะกะ)
บริษัทรถไฟบรรทุกญี่ปุ่น (JR บรรทุก) (บริการเฉพาะ)
ชินางาวะ - อาตามิ: 
ชินางาวะ - เขตสัญญาณชินสึรุมิ: 
สถานีบรรทุกโตเกียว  - ฮะมะ-คาวาซากิ: 
สึรุมิ - โยโกฮามะฮาซาวะ - ฮิงาชิโทสึกะ: 
สึรุมิ - ฮัตโชนาวาเตะ: 
สึรุมิ - ชินโก - ซากูระงิโช:  
อาตามิ - ไมบาระ:  
 เขตสัญญาณมินามิ-อาราโอะ - เซกิงาฮาระ:  
 เขตสัญญาณมินามิ-อาราโอะ - มิโนะ-อะกะซะกะ:  
ไมบาระ - โคเบะ:  (via สายบรรทุกฮปโป)
สถานีบรรทุกเกียวโต - ทัมบะงุชิ: 
ซุอิตะ - อูเมดะ - ฟูกูชิมะ: 
ขนาดความกว้างรางรถไฟ: 1.067 เมตร ทางรถไฟรางขนาดแคบ (Narrow Gauge)
สถานี:
 ผู้โดยสาร: 166 (ไม่รวม ชินางาวะ - ชินคาวาซากิ - สึรุมิ หรือส่วนอื่นนอกเหนือจาก สายย่อยมิโนะ-อะกะซะกะ)
 JR ตะวันออก: 34
 JR ตอนกลาง: 82
 JR ตะวันตก: 50
 เฉพาะบรรทุก: 14
จำนวนทางรถไฟ: 
 สี่ทางหรือมากกว่า
 โตเกียว - โอดาวาระ: 
 นาโงยะ - อินาซาวะ: 
 คุซะสึ - โคเบะ: 
 สองทาง
 โอดาวาระ - นาโงยะ
 อินาซาวะ - คุซะสึ
 ชินางาวะ - ชินคาวาซากิ - สึรุมิ
 ฮามามัตสึโช - สถานีบรรทุกโตเกียว - สถานีบรรทุกคาวาซากิ - ฮะมะ-คาวาซากิ
 สึรุมิ - ฮัตโช-นาวาเตะ
 สึรุมิ - ฮิงาชิทากาชิมะ
 สึรุมิ - โยโกฮามะ-ฮาซาวะ - ฮิงาชิโทสึกะ
 ซุอิตะ - อูเมดะ
 ซุอิตะ - (ลานรถไฟมิยะฮะระ) - อามางาซากิ
 ทางเดี่ยว: ส่วนที่เหลือ
ระบบจ่ายไฟ: 1500 V DC (ยกเว้นเขตสัญญาณซันโน - นาโงยะ-มินาโตะ)
ระบบอาณัติสัญญาณรถไฟ: ควมคุมรถไฟอัตโนมัติ
ความเร็วสูงสุด:
โตเกียว - โอฟุนะ, โอดาวาระ - โทโยฮาชิ: 
โอฟุนะ - โอดาวาระ, โทโยฮาชิ - ไมบาระ: 
เขตสัญญาณมินามิ-อาราโอะ - ทะรุอิ - เซกิงาฮาระ, เขตสัญญาณมินามิ-อาราโอะ  - มิโนะ-อะกะซะกะ: 
ไมบาระ - โคเบะ:
# ภาษาจะฮ์ฮุต
ภาษาจะฮ์ฮุต มีผู้พูดทั้งหมด 4,191 คน (ค.ศ. 2010) ในทางใต้ของรัฐปาหัง ประเทศมาเลเซีย จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัซลี

 การจำแนก 
ภาษาจะฮ์ฮุตอยู่ในสาขาอัซลีของตระกูลภาษาออสโตรเอเชียติก ในอดีตเคยถือเป็นสมาชิกของสาขาย่อยอัซลีกลาง แต่ปัจจุบันถือเป็นภาษาต่างหาก

ภาษาย่อย1.    Jah Hut. (2003). In W. J. Frawley (Ed.), The International Encyclopedia of Linguistics (2nd ed., Vol. 1).
 Kerdau
 Krau
 Ketiar Krau
 Kuala Tembeling
 Pulau Guai
 Cheres
 Ulu Tembeling

 สัทวิทยา 
ภาษาจะฮ์ฮุตมีเสียงสระ 9 เสียง และเสียงพยัญชนะ 19 เสียง
# เศรษฐกิจกัมพูชา
เศรษฐกิจในกัมพูชามีการเจริญเติบโตอย่างรวดเร็วในทศวรรษที่ผ่านมา แต่การเติบโตก็ยังต่ำเมื่อเทียบกับประเทศเพื่อนบ้าน กิจกรรมทางเศรษฐกิจที่สำคัญภายในประเทศคือการเกษตร โรงงานอุตสาหกรรมมีความหลากหลายแต่เป็นโรงงานขนาดเล็ก ภาคบริการส่วนใหญ่เกี่ยวข้องกับการค้าและความบันเทิง มีรายงานว่าพบน้ำมันและก๊าซธรรมชาติตามแนวชายฝั่ง

ในช่วง พ.ศ. 2538 รัฐบาลพยายามใช้นโยบายที่มีความมั่นคงกับหุ้นส่วน ทำให้เศรษฐกิจมหภาคมีประสิทธิภาพดี การเติบโตใน พ.ศ. 2538 คาดว่าเป็น 7% เพราะมีการปรับปรุงการผลิตทางการเกษตรโดยเฉพาะข้าว การเติบโตทางด้านการปลูกข้าวและการบริการยังคงต่อเนื่อง การนำเข้าเพิ่มขึ้นเพราะสามารถเข้าถึงแหล่งทุนภายนอกได้ การส่งออกเพิ่มขึ้น

หลังจากที่เศรษฐกิจมหภาคมีความเข้มแข็งประมาณ 4 ปี เศรษฐกิจของกัมพูชามีการเติบโตอย่างช้าๆในช่วง พ.ศ. 2540 – 2541 เพราะวิกฤติเศรษฐกิจในภูมิภาค การต่อสู้ทางการเมืองภายในประเทศ การลงทุนของต่างชาติและการท่องเที่ยวลดลง และเกิดภัยแล้งใน พ.ศ. 2541 ใน พ.ศ. 2542 ซึ่งเป็นปีที่มีสันติภาพอย่างสมบูรณ์ครั้งแรกในรอบ 30 ปี ทำให้การเติบโตทางเศรษฐกิจและการบริโภคเพิ่มขึ้น 4% ผลจากการทำสงครามยาวนานในประเทศ ทำให้ประชาชนส่วนใหญ่ขาดการศึกษา ทักษะในการทำงานรวมทั้งขาดโครงสร้างพื้นฐาน ความไม่มั่นคงทางการเมืองและการฉ้อราษฎร์บังหลวงภายในรัฐบาลทำให้การลงทุนลดลง และลดความช่วยเหลือจากต่างชาติลงด้วย
 ความช่วยเหลือจากต่างชาติ 
การเกิดขึ้นของการปกครองระบอบประชาธิปไตยในกัมพูชาได้รับความช่วยเหลืออย่างมากจากต่างชาติ การจัดการเลือกตั้งโดยอันแทคใช้งบประมาณ 1.72 ล้านล้านดอลลาร์สหรัฐ นอกจากนั้น ยังมีเงินช่วยเหลือจากการประชุมของ คณะกรรมการนานาชาติในการฟื้นฟูกัมพูชา ที่ปารีสใน พ.ศ. 2536 และการประชุมรัฐมนตรีเกี่ยวกับการฟื้นฟูกัมพูชาใน พ.ศ. 2535 รวมแล้วเงินที่ใช้ในการฟื้นฟูกัมพูชาหลังสงครามคิดเป็น 12.3ล้านล้านดอลลาร์สหรัฐ
 การพัฒนาในปัจจุบัน 
GDP ใน พ.ศ. 2550 เติบโตประมาณ 18.6% การส่งออกเพิ่ม 8% และนักท่องเที่ยวเข้ามา 35% GDP ใน พ.ศ. 2550 นี้ถูกขับเคลื่อนด้วยการลงทุนและการบริโภค แต่ความเสี่ยงก็เพิ่มขึ้น การเติบโตทางด้านการบริการและการก่อสร้างเริ่มช้าลง การส่งออกไปสหรัฐลดลงตั้งแต่ พ.ศ. 2550 เพราะต้องแข่งขันกับเวียดนาม และเกิดความเสี่ยงจากการชะลอตัวทางเศรษฐกิจของสหรัฐและการส่งออกของจีน
 อ้างอิง
# เงรุลมุด
เงรุลมุด (,) เป็นที่ตั้งรัฐบาลของประเทศปาเลาซึ่งเป็นประเทศเกาะในมหาสมุทรแปซิฟิก ตั้งอยู่ในรัฐเมเลเกอ็อกบนเกาะบาเบลดาออบซึ่งเป็นเกาะที่ใหญ่ที่สุดของประเทศ ห่างจากเมืองคอรอร์ไปทางตะวันออกเฉียงเหนือ 20 กิโลเมตร (12 ไมล์) และห่างจากเมืองเมเลเกอ็อกไปทางตะวันตกเฉียงเหนือ 2 กิโลเมตร (1 ไมล์) ใน พ.ศ. 2549 นิคมนี้กลายเป็นเมืองหลวงแทนที่คอรอร์ซึ่งเป็นเมืองที่ใหญ่ที่สุดของประเทศ และในปัจจุบันเป็นเมืองหลวงที่มีประชากรน้อยที่สุดในบรรดาเมืองหลวงของชาติเอกราชในโลก

ศัพทมูลวิทยา
ชื่อ เงรุลมุด มีอยู่ก่อนการกำหนดพื้นที่ดังกล่าวเป็นเมืองหลวง โดยใช้เรียกเนินเขาสูงมองเห็นทะเลในบริเวณที่ตั้งเมืองหลวงนั้นเอง

เงรุลมุด แผลงมาจากวลีในภาษาปาเลาที่หมายถึง "สถานที่แห่งปลาสินสมุทรหมัก" พยางค์สุดท้าย (มุด) เป็นคำในภาษาปาเลาที่แปลว่า "ปลาสินสมุทร" ในอดีต ตามประเพณีท้องถิ่น ผู้หญิงจะรวมตัวกันที่เนินเขาเพื่อถวายปลาสินสมุทรหมักเป็นเครื่องบวงสรวงเทพเจ้า
# นีวิส
left|thumb|250px|Main Street, ชาร์ลส, นีวิส
left|thumb|250px|ส่วนหนึ่งของชายฝั่งตะวันตกของ Nevis รวมทั้งสถานที่ตั้งของ ฤดูใบไม้ผลิของเนลสัน

นีวิส  เป็นเกาะในทะเลแคริบเบียน ที่เป็นส่วนหนึ่งของเส้นโค้งด้านในของหมู่เกาะลีเวิร์ด ในห่วงโซ่ของหมู่เกาะอินเดียตะวันตก ตั้งอยู่ใกล้ปลายด้านเหนือของหมู่เกาะเลสเซอร์แอนทิลลีส นีวิสห่างออกไปประมาณ 350 กิโลเมตรจากตะวันออกเฉียงใต้ของเปอร์โตริโก  และห่าง 80 กิโลเมตรทางทิศตะวันตกของเกาะแอนติกา มีพื้นที่ 93 ตารางกิโลเมตร และมีเมืองหลวงประจำเกาะนีวิสคือชาร์ลสทาวน์

นีวิสตั้งอยู่ทางตะวันออกเฉียงใต้ของเกาะเซนต์คิตส์ของสหพันธ์เซนต์คิตส์และนีวิส สองเกาะจะถูกแยกออกด้วยช่องแคบ ยาว 3.22 กิโลเมตรที่เรียกกันว่าเดอะเเนร์โรว์ส  นีวิสเป็นรูปกรวยในรูปร่างที่มียอดภูเขาไฟที่รู้จักกันเป็นยอดเขานีวิสที่ศูนย์กลางของเกาะ เกาะเป็นฝอยบนชายฝั่งตะวันตกและทางเหนือของหาดทรายตามที่ประกอบด้วยส่วนผสมของทรายปะการังสีขาวด้วยทรายสีน้ำตาลและสีดำซึ่งได้รับการกัดเซาะและชะล้างลงจากหินภูเขาไฟที่กำเนิดขึ้นบนเกาะ ที่ราบชายฝั่งกว้าง 1 กิโลเมตร มีน้ำพุน้ำจืดธรรมชาติเช่นเดียวกับที่ไม่ใช้ดื่ม ภูเขาไฟ น้ำพุร้อน โดยเฉพาะอย่างยิ่งตามแนวชายฝั่งตะวันตก
# ประสิทธิภาพการแปลงพลังงาน
ประสิทธิภาพการแปลงพลังงาน  คืออัตราส่วนระหว่างพลังงานเป้าหมายที่ออกจากเครื่องแปลงพลังงาน ต่อพลังงานที่ใส่เข้าไปในเครื่องแปลง เพราะโดยธรรมชาติแล้วในกระบวนการแปลงพลังงานจะมีพลังงานส่วนที่สูญเสีย (ถูกแปลงเป็นพลังงานชนิดที่ไม่ต้องการ) เสมอ 

 ตัวอย่างประสิทธิภาพการแปลงพลังงาน 
 กระบวนการแปลง ประสิทธิภาพการผลิตพลังงานไฟฟ้า แก๊สเทอร์ไบน์ ถึง 40% กังหันน้ำ ถึง 90%  กังหันลม ถึง 59% (ค่าสูงสุดทางทฤษฎี)  โซลาร์เซลล์ 6–40% (ขึ้นอยู่กับเทคโนโลยี, โดยทั่วไปคือ 15%, ค่าสูงสุดทางทฤษฎี 85–90%)  เซลล์เชื้อเพลิง ถึง 85%เครื่องยนต์ และมอเตอร์ เครื่องยนต์สันดาปภายใน 10–50% มอเตอร์ไฟฟ้า 70–99.99% (ใหญ่กว่า 200 วัตต์) ; 50–90% (ระหว่าง 10–200 วัตต์) ; 30–60% (เล็กกว่า 10 วัตต์)กระบวนการทางธรรมชาติ การสังเคราะห์ด้วยแสง ถึง 6% กล้ามเนื้อ 14–27% เครื่องใช้ในบ้าน ตู้เย็น 20-50% หลอดไส้ 10%  หลอดแอลอีดี ถึง 35%  หลอดฟลูออเรซเซนต์ หลอดผอม 28%, หลอดตะเกียบ (ขนาดเล็ก) 19.5%  หลอดไอโซเดียมควาามดันต่ำ 40.5%  หลอดเมทัลฮาไลด์ 24%  Switched-mode power supply ปกติอยู่ที่ 95%  เครื่องทำน้ำอุ่น 90–95%  เครื่องทำความร้อน ~100%อื่น ๆ อาวุธปืน ~30% (.300 Hawk ammunition) อิเล็กโทรไลซิสของน้ำ 50–70% (ค่าสูงสุดทางทฤษฎี 80–94%)
# สงครามมหาเทพพิโรธ
สงครามมหาเทพพิโรธ  เป็นภาพยนตร์แฟนตาซีอเมริกัน-สเปน ปี 2012 ภาคต่อของสงครามมหาเทพประจัญบานปี 2010 นำแสดงโดยแซม เวิร์ธธิงตัน, โรซามันด์ ไพค์, บิล ไนอี, เอ็ดก้า รามิเรซ, โทบี้ เค็บเบ็ล, แดนนี่ ฮัดตัน, เรล์ฟ ไฟนส์ และเลียม นีสัน กำกับภาพยนตร์โดย โจนาธาน ลีเบสแมน เขียนบทโดย แดน มาโซ และ เดวิด เลสลี่ จอห์นสัน สงครามมหาเทพพิโรธ เกิดขึ้นสิบปีหลังจากภาพยนตร์สงครามเทพประจัญบานเมื่อเทพเจ้าสูญเสียอำนาจการควบคุบไททันส์ที่ถูกคุมขัง และเพอร์ซิอุสต้องกลับมาอีกครั้งที่ต้องช่วยพ่อของเขาซุสโค่นล้มไททันเพื่อมนุษยชาติ
# คอรอร์
คอรอร์  เป็นเมืองและ 1 ใน 16 รัฐของประเทศปาเลา มีประชากร 11,200 คน ในอดีตคอรอร์เคยเป็นเมืองหลวงของปาเลา ก่อนจะย้ายไปเงรุลมุดเมื่อวันที่ 7 ตุลาคม ค.ศ. 2006

 สภาพภูมิอากาศ 

 ประชากร 
ในปี 2002 จาก 17,000 คนที่อาศัยอยู่ในปาเลา, 68% อาศัยอยู่ในคอรอร์

 เมืองพี่น้อง 
 แองเฮเลส ประเทศฟิลิปปินส์
 ดาเวา ประเทศฟิลิปปินส์
 กิลรอย สหรัฐ
 มานาโด ประเทศอินโดนีเซีย
# วงโคจรค้างฟ้า
แนวคิดเรื่อง วงโคจรพ้องคาบโลก เพื่อการสื่อสารนั้นถูกเผยแพร่เป็นครั้งแรกเมื่อปี ค.ศ. 1928 โดยชาวโครเอเชีย Herman Potočnik แต่ไม่เป็นที่แพร่หลาย ต่อมาแนวคิดนี้ปรากฏในวรรณกรรมวิทยาศาสตร์ซึ่งได้รับความนิยมมาก เรื่อง Venus Equilateral โดย จอร์จ โอ. สมิทธิ์"(Korvus's message is sent) to a small, squat building at the outskirts of Northern Landing.  It was hurled at the sky. … It … arrived at the relay station tired and worn, … when it reached a space station only five hundred miles above the city of North Landing."  แต่เขาก็ไม่ได้สนใจในรายละเอียด ต่อมาก็ได้ไปปรากฏในนิยายวิทยาศาสตร์อีกเรื่องที่แต่งโดยนักประพันธ์ชาวอังกฤษ อาร์เธอร์ ซี. คลาร์ก จากกระแสนิยมในวรรณกรรมของเขา แนวคิดนี้จึงแพร่หลาย ตามด้วยข้อมูลและทฤษฏีมากมายถึงหลักการของมัน ในปี ค.ศ. 1945 เอกสารชื่อ "Extra-Terrestrial Relays — Can Rocket Stations Give Worldwide Radio Coverage?" (การถ่ายทอดภาคพื้นดินครั้งยิ่งใหญ่ — ฐานปล่อยจรวดจะสามารถกระจายสัญญาณวิทยุได้ครอบคลุมทั่วโลกหรือไม่?) ถูกตีพิมพ์ในนิตยสาร ไวร์เลสส์ เวิลด์ ซึ่งคลาร์กได้ยอมรับถึงการเชื่อมบทนำของเขาไปยังวรรณกรรมชุด Venus Equilateral ฉบับสมบูรณ์"It is therefore quite possible that these stories influenced me subconsciously when … I worked out the principles of synchronous communications satellistes …", op. cit, p. x ซึ่งคลาร์กได้พรรณนาถึงวงโคจรดังกล่าวเป็นครั้งแรกว่า มันจะเป็นประโยชน์สำหรับการออกอากาศและการสื่อสารผ่านดาวเทียม ซึ่งในบางครั้ง มันก็ถูกเรียกว่า วงโคจรคลาร์ก แต่วงโคจรที่คลาร์กจินตนาการไว้นั้น มีเส้นรอบวงยาว 265,000 กิโลเมตร ซึ่งเกือบจะใกล้เคียงกับความเป็นจริงในเวลาต่อมา

นอกจากนี้ ยังมีแนวคิดในการใช้ประโยชน์จากวงโคจรค้างฟ้า ในการสร้างลิฟต์อวกาศ อีกด้วย
# บุชด็อก
บุชด็อก  เป็นสัตว์เลี้ยงลูกด้วยนมกินเนื้อชนิดหนึ่ง จัดอยู่ในวงศ์สุนัข (Canidae) จัดเป็นเพียงชนิดเดียวของสกุล Speothos ที่ยังดำรงเผ่าพันธุ์มาจนถึงปัจจุบันเพราะชนิดอื่น ๆ สูญพันธุ์ไปหมดแล้ว

บุชด็อก แม้จะอยู่วงศ์เดียวกับหมาป่าหรือสุนัขบ้าน แต่กลับมีรูปร่างลักษณะคล้ายกับนากหรือพังพอนมากกว่าจะเป็นสุนัข เนื่องจากลำตัวยาว ขาสั้น ขนสั้น หางสั้น ใบหูกลมสั้น ที่อุ้งตีนมีพังผืด จึงทำให้มีความสามารถว่ายน้ำได้ดี และดำน้ำได้เก่งมาก ขนาดเมื่อโตเต็มที่ ยาวประมาณ 55–75 เซนติเมตร (22–30 นิ้ว) และความยาวหาง 13 เซนติเมตร (5 นิ้ว) มีความสูงจากตีนถึงหัวไหล่ 20–30 เซนติเมตร (8–12 นิ้ว) น้ำหนักประมาณ 5–8 กิโลกรัม (11–18 ปอนด์) และมีฟันที่เขียนเป็นสูตรได้ว่า  มีฟันทั้งหมด 38 ซี่de Mello Beiseigel, B. & Zuercher, G.L. (2005). "Speotheos venaticus". Mammalian Species: Number 783: pp. 1–6.

บุชด็อก ถือเป็นสุนัขชนิดหนึ่งที่แพร่กระจายพันธุ์ในทวีปอเมริกาใต้และอเมริกากลาง โดยใช้ชีวิตในป่าดิบชื้น โดยเฉพาะที่ใกล้กับแหล่งน้ำ ซึ่งเป็นแหล่งหากินหลัก พบได้ตั้งแต่ที่ราบลุ่มจนถึงที่สูงกว่าระดับน้ำทะเล 1,900 เมตร (6,200 ฟุต) จนถึงที่ราบเซอราโดอันเป็นทุ่งหญ้ากว้างไกลในบราซิลด้วย โดยแบ่งออกได้เป็น 3 ชนิดย่อย นิสัยตามธรรมชาติของบุชด็อก เป็นสัตว์ที่ไม่กลัวอะไรง่าย ๆ ล่าสัตว์ต่าง ๆ กินเป็นอาหาร รวมถึงอาร์มาดิลโล ที่มีเกราะหุ้มตัวด้วย
อ้างอิง

แหล่งข้อมูลอื่น